Kunagi kui tüdrukutel detsembris sünnipäev oli ja me Kallega kuidagi oma töises greaafikus vaba  nädalavahetust ei leidnud, leppisime kokku, et pidu tuleb siis kui jõuluvana on ära käinud ja teisel korrusel remont valmis. Juba esimesel jõulupühal küsis Ketlin, et aga noh millal siis pidu tuleb, tema tahab kutseid tegema hakata. Etteruttavalt olgu öeldud, et ta jõudis teha ikka mitu portsu kutseid enne kui päriselt ka paistma hakkas, et tõesti teisele korrusele äkki saabki ja ühe vaba laupäeva leiab jaanuari kuus küll.